Kien bħal lum erba' snin li l-poplu Malti kien imsejjaħ jivvota f'elezzjoni ġenerali. Elezzjoni ġenerali li kienet fissret għażla bejn pajjiż ta' kulħadd u pajjiż tal-ftit. Il-poplu kien għażel b'saħħa Malta Tagħna Lkoll fejn l-opportunitajiet ikunu għal ħafna u mhux għall-ftit, fejn il-pajjiż joħloq il-ġid u jitqassam b'ekwita fejn f'pajjiżna ma tibqax tirrenja l-politika tal-firda bejn l-aħmar u l-blu. Fis-servizz li jmiss inġeddu ftit ħafna minn dawn il-memorji. Iżda, iktar minn hekk inħarsu wkoll lejn uħud mill-kisbiet tal-ewwel erba' snin ta' gvern imexxi minn Joseph Muscat. Uħud mill-ewlenin fost ħafna li kienu implimentati. Ħafna minnhom li saru għall-ewwel darba f'pajjiżna u li poġġewna fost tal-ewwel fl-Ewropa.